《得黄济川书》
宋代·吴则礼

荆南黄济川，少小但两屐。
长大身转穷，四壁只麽立。
书来可怜人，苦说遥相忆。
儿辈满眼前，吾发何由黑。
几时打僧包，为子去得得。
要论十年梦，已复话畴昔。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。